เรื่องร้องเรียน: ผมอยู่ในซอยพหลโยธิน24มาเป็น10ปีบรรยากาศเงียบสงบ อยู่ๆก็มีโรงทานอะไรไม่รู้มาตั้งใกล้ๆ เปิดเครื่องขยายเสียงทุกวัน สวดมนตร์บ้าง ปราศรัยการเมืองบ้าง ร้องเพลงบ้าง ส่งเสียงรบกวนน่ารำคาญ ทำให้เสียสุขภาพจิตมาก ในซอยมีคนเฒ่าคนแก่เยอะ ต้องมาฟังเสียงแบบนี้ทั้งวัน แม้แต่วันหยุดที่ควรจะได้พักผ่อนก็ยังเปิดเสียงดังแต่เช้า บางวันก็เสียงดังไปจนถึง5ทุ่มเทั่ยงคืน ตรงนั้นพื้นที่ก็เล็ก มีคนแค่ไม่กี่คน เคยแจ้งสน.พหลโยธินไปหลายครั้ง 191ก็เคยแจ้งแล้วก็ไม่มีอะไรเปลี่ยนแปลง ช่วยมาตรวจสอบได้ไหมว่ามาตั้งแบบนี้ถูกต้องรึเปล่า แล้วทำให้หยุดใช้เครื่องขยายเสียงได้ไหม พื้นที่แค่นั้นแค่พูดเฉยๆก็ได้ยินกันหมดแล้ว เดือดร้อนมากๆครับ
การดำเนินการของเจ้าหน้าที่: เจ้าหน้าที่ฝ่ายสิ่งแวดล้อมฯ ได้ดำเนินการตรวจสอบข้อเท็จจริงแล้ว ผู้ดูแลสถานที่ได้แจ้งข้อมูลว่าตามปกติมีการดำเนินกิจกรรมไม่เกินเวลา 21:00 หรือ 22.00 น. จึงได้แนะนำ งดการใช้เสียงในยามวิกาล หลัง 22.00 น. และช่วงเย็นให้ใช้ลำโพงเพียงตัวเดียวในการทำกิจกรรม และลดระดับเสียงของลำโพง เพื่อแก้ไขเหตุเดือดร้อนรำคาญแก่ผู้พักอาศัยใกล้เคียง ซึ่งผู้ดูแลสถานที่รับปากดำเนินการแก้ไข ทั้งนี้ขอขอบพระคุณผู้ร้องเรียนที่ให้ข้อมูลที่เป็นประโยชน์กับสำนักงานเขตจตุจักร ขอบพระคุณค่ะ
ความเห็นของผู้แจ้ง: เจ้าหน้าที่มีความตั้งใจในการแก้ปัญหาดี ส่วนผลลัพธ์ก็หวังว่าจะดีขึ้นครับ
พื้นที่: แขวงจอมพล เขตจตุจักร กรุงเทพมหานคร